[{"text_idx": "#000000", "text": "XII noorte laulupeo \u201cMina ja\u0308a\u0308n\u201d su\u0308mfooniaorkestrite esimeses eelproovis anti u\u0308le Eesti su\u0308mfooniaorkestrite liidu aastapreemiad. Need pa\u0308lvisid ta\u0308navu dirigent Riivo Jo\u0303gi ja o\u0303petaja Katrin Talmar. Aastapreemiaga tunnustatakse Riivo Jo\u0303gi aktiivset kontserttegevust ja pu\u0308hendunud to\u0308o\u0308d laste- ja noorteorkestritega 2016. aastal. Esimest korda va\u0308lja antava pedagoogipreemiaga tunnustatakse Tallinna muusikakooli ja EMTA o\u0303ppejo\u0303u Katrin Talmari pu\u0308hendunud ja tulemusrikast to\u0308o\u0308d nii noorteorkestritega kui ka laulupeo repertuaari koolitusprojekti vedamisel."}, {"text_idx": "#000001", "text": "Riivo Jo\u0303gi on Po\u0303lva muusikakooli keelpilliorkestri, Viljandi noorte su\u0308mfooniaorkestri, No\u0303mme muusikakooli su\u0308mfooniaorkestri ja XII noorte laulupeo \u201cMina ja\u0308a\u0308n\u201d su\u0308mfooniaorkestrite liigi dirigent. \u201cRiivo Jo\u0303gi on dirigendina suure meeskonna juht, kes tegutseb nii protsessi atraktiivsuse kui lo\u0303pptulemuse kunstilise ta\u0308iuslikkuse saavutamise nimel. Esinemistel oskab ta noori motiveerida ja anda endast parima \u2013 ikka oma mo\u0303nusa huumorimeele, artistlikkuse ja sarmiga,\u201d iseloomustab teda Viljandi muusikakooli direktor Tonio Tamra. Katrin Talmar on EMTA interpretatsioonipedagoogika instituudi ja Eesti su\u0308mfooniaorkestrite liidu koosto\u0308o\u0308projekti eestvedaja, mille raames aitavad EMTA keelpilli- ja puhkpilliu\u0308lio\u0303pilased Eesti noorteorkestreid laulu- ja tantsupeo kava o\u0303ppimisel ja ettevalmistamisel. Seni on ku\u0308mme u\u0308lio\u0303pilast ka\u0308inud noori pillima\u0308ngijaid juhendamas Ka\u0308rdla, Narva, Paide ja Rapla orkestrilaagrites."}]